CELEX: 62006CO0245
Language: sk
Date: 2007-03-09 00:00:00
Title: Uznesenie Súdneho dvora (siedma komora) z 9. marca 2007.#Saiwa SpA proti Úradu Európskej únie pre duševné vlastníctvo (ochranné známky a vzory) (ÚHVT).#Vec C-245/06 P.

Uznesenie Súdneho dvora (siedma komora) z 9. marca 2007 – Saiwa/ÚHVT
      (vec C‑245/06 P)
      „Odvolanie – Ochranná známka Spoločenstva – Článok 8 ods. 1 písm. b) nariadenia (ES) č. 40/94 – Pravdepodobnosť zámeny – Prihláška obrazovej ochrannej známky Spoločenstva obsahujúcej slovné prvky ,SELEZIONE ORO‘ a ,Barilla‘ – Námietka majiteľa národnej a medzinárodnej ochrannej známky ORO, ako aj národnej ochrannej známky ORO SAIWA – Odvolanie, ktoré je čiastočne zjavne neprípustné a čiastočne zjavne nedôvodné“
      1.                     Odvolanie – Dôvody – Nesprávne posúdenie skutkového stavu – Neprípustnosť – Preskúmanie posúdenia dôkazov Súdnym dvorom –
            Vylúčenie s výnimkou skreslenia (článok 225 ods. 1 ES; Štatút Súdneho dvora, článok 58 prvý odsek) (pozri body 33, 48)
      2.                     Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka
            majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby [nariadenie
            Rady č. 40/94, článok 8 ods. 1 písm. b)] (pozri bod 47)
      Predmet
      
         Odvolanie podané proti rozsudku Súdu prvého stupňa (prvá komora) z 5. apríla 2006, Saiwa SpA/ÚHVT (T‑344/03), ktorým Súd prvého
                  stupňa zamietol žalobu o zrušenie, ktorú podal prihlasovateľ národnej a medzinárodnej slovnej ochrannej známky „ORO“ a národnej
                  slovnej ochrannej známky „ORO SAIWA“ pre výrobky zaradené do triedy 30, proti rozhodnutiu R 480/2002‑4 štvrtého odvolacieho
                  senátu Úradu pre harmonizáciu vnútorného trhu (ÚHVT) z 18. júla 2003, ktorým sa zamieta odvolanie proti rozhodnutiu námietkového
                  oddelenia, ktorým sa zamieta námietka proti prihláške obrazovej ochrannej známky obsahujúcej údaje „SELEZIONE ORO“ a „Barilla“
                  pre výrobky zaradené do triedy 30 – Podobnosť ochranných známok – Porušenie článku 8 ods. 1 písm. b) nariadenia Rady (ES)
                  č. 40/94 z 20. decembra 1993 o ochrannej známke spoločenstva (Ú. v. EÚ L 11, s. 1; Mim. vyd. 17/001, s. 146)
               
            Výrok
      
         
                   
               
               
                  
               
               
                  Odvolanie sa zamieta.
               
            
         
                   
               
               
                  
               
               
                  Saiwa SpA je povinný nahradiť trovy konania.